經數:一五四五

經名:阿毘達磨大毘婆沙論卷第百五十八

頁數:八○一

上       欄

得唯非異熟. 復次得有異熟無異熟. 非得唯

無異熟. 復次得與所得. 法或俱能. 或不俱

起. 非得與所不得法必不俱起. 復次得苦

集道三諦攝. 非得唯苦集諦攝. 以如是等

門. 應知得非得差別

問何故得與所得法性類. 或同或異耶. 答得

有三種. 一有爲法得. 二擇滅得. 三非擇滅

得. 有爲法得. 隨所得法性類差別. 以有爲

法能有作用引自得故. 擇滅得隨能證道

性類差別. 以諸擇滅自無作用. 但由道力

心證. 彼時引彼得故. 非擇滅得. 隨自所依

性類差別. 以非擇滅自無作用. 非道所心.

彼得但依命根衆同分而現前故. 問非得隨

何性類差別. 答彼定不隨所不得法以相

違故. 又不隨道非道所心故. 但依命根衆

同分轉故. 隨所依性類差別. 問若諸非得非

擇滅得. 俱隨所依性類差別者. 所依或異

熟. 或唯等流. 此二隨何性類差別. 答隨等

流性以義遍故. 異熟非遍故不隨立. 問非

得1若隨所不得法. 性類差別有何過耶. 答

斷善根者應成就善. 已離欲染者應成就

不2善. 諸無學者應成就染. 異生應成3就

三乘無漏法. 退果應成果. 捨向應成向. 二

滅非得應是無爲. 由此等過. 非得不可隨

所不得性類有異

問所說得爲更有得爲無耶. 若更有得者得

4傳有得. 何非無窮. 若更無得者. 此得由何

可說成就. 答應說得. 復有得. 問若爾應

成無窮. 答無窮亦無有過. 由此生死難斷

中      欄

難越. 或無量得皆一刹那俱生. 而滅無無窮

過. 如是說者. 一刹那中但有三法. 一彼法.

二得. 三得得. 由得故成就彼法及得得. 由

得得故成就得. 由更互相得故非無窮. 是

故說色蘊行蘊一得得. 乃至識蘊行蘊一得

得. 有爲無爲一得得. 問爲一一法各別有得.

爲不爾耶. 或有說者. 俱有法同一得得. 問

若爾不應作如是說. 色蘊行蘊一得得等.

答欲顯法與得得. 無異得故作如是說.

然實不無五蘊四蘊一得得義. 有說. 一一

法各別得得. 唯除得得. 與彼法同一得得.

問若爾便有無窮過失. 以得皆有生住異

滅. 生等復有得與得得. 彼得得得復有生

等. 如是展轉成無窮故. 答無窮復有何過.

由此生死難斷難越. 或此諸法皆一刹那俱

生而滅無無窮過. 如是說者. 法與生等同

一得得. 相與所相極親近故. 由此善通色

蘊行蘊一得得等. 又去如前無窮過失. 如

說得如是非得與得相違. 應隨廣說. 然無

同時非得非得. 有情數法現在前時必與得

俱. 是故非得起時決定不與非得非得及彼

法俱起. 由此三法互相違故. 異時說有此

則不遮

問過5去未來得. 爲成就. 爲不成就. 若成就

者. 則爲無窮. 謂一刹那三法俱起. 一法. 二

得. 三得得. 此三滅位有六得生. 謂三得. 三

得得. 此六滅位十二得起. 謂六得六得得. 十

二滅位. 二十四得起. 謂二十得十二得得. 如

是展轉無始時來. 乃至後際念念倍起其得

下      欄

無限. □次刹那倍增尙爾肉於隔越前前刹

那諸得倍增. 是故展轉有無窮過. 若不成就

便與此蘊後說相違. 如說從無色界歿生

欲界時. 所得蘊界處. 大種. 善根. 不善根. 無

記根. 結縛隨眠. 隨煩惱纏. 當言曾得得未

曾得得. 答善染汚法當言曾得得. 異熟法當

言未曾得得. 如此則非不成就. 以得亦有

善染汚故. 答應作是說. 過去未來得有成

就者. 以善及染汚法等有三世得故. 問若

爾豈非無窮. 答無窮復有何過. 由此生死

難斷難越. 或彼諸得一刹那生無無窮過.

又此諸得但可言多. 而非無窮猶有分限

故. 有餘師說. 無有成就過去未來得者. 是

故無無窮過. 問此蘊後說當云何通. 答此蘊

後文說所得法. 非能得得. 斯有何咎. 如是

說者. 應如初說得如所得應成就故. 又

以得故名沙門果. 若過未得不成就者. 諸沙

門果應刹那捨刹那得. 然無是事. 又諸聖道

有三時捨. 謂退時. 得果時. 練根時. 若過未

得不成就者. 則聖道應刹那刹那捨. 非謂

三時欲令無如是過. 故有成就過未諸得.

若成就所得法亦成就彼得. 若所得法捨彼

得亦捨. 以法與得捨得同故. 然得總有四

種. 一在彼法前. 二在彼法後. 三與彼法俱.

四非彼法前後及俱. 若所得法則有六種. 一

有所得法唯有俱得. 如異熟生等. 二有所

得法唯有前得. 如6三類智邊世俗智等. 有

說. 此等亦有俱得. 三有所得法唯有俱得

後得. 如別解脫戒等. 四有所得法唯有俱

經數:一五四五

經名:阿毘達磨大毘婆沙論卷第百五十八

頁數:八○二

上       欄

得前得. 如道類智忍等. 五有所得法具有

前後俱得. 如所餘善染汚等. 六有所得法

不可說有前後俱得. 而有諸得. 謂擇滅非

擇滅. 必無有法唯有法後得者. 現在前時

必有得故. 一切非得總有三種. 一在彼法

前. 二在彼法後三非彼法前後及俱. 所不得

法亦有三種. 一有所不得法. 唯1有2彼前

非得謂未來情數畢竟不生法. 及入無餘涅

槃最後刹那心等. 二有所不得法. 通有彼前

彼後非得. 謂餘隨應有情數法. 三有所不得

法. 無彼前後及俱非得而有非得. 謂擇滅

非擇滅. 必無非得可與法俱. 以法現在前

時. 是所得者必有得故. 非所得者. 無得無非

得故. 亦無唯有彼後非得. 非無始來□成

就彼. 未捨必起彼類盡故. 然諸非得性羸

劣故. 唯成就現在. 一一刹那得已卽捨. 於

未得彼法及已捨位. □有此非得. 應知

見道所起得有十五類. 卽十五心時俱起諸

得. 見道滅位與自所起諸得俱滅. 如日沒

時與自所起光明俱沒. 然苦法智忍有十五

得. 苦法智有十四得. 乃至道類智忍但有一

得. 問見道得爲但有爾所. 爲更有餘. 有

說. 但有爾所. 有說. 更有餘. 未來世不生

諸得而不可說. 此不應理. 寧當說無. 不

應言有而不可說. 如是說者. 更有餘未

來得. 苦法智忍一得俱生. 忍得相望互無因

義. 苦法智三得俱生. 二道得. 一離繫得. 二道

得者. 謂苦法智忍得. 苦法智得. 一離繫得者.

謂欲界見苦所斷十繫得滅. 十離繫得起. 苦

中      欄

法智與彼三得互不爲因. 苦法智忍與彼

三得皆有因義. 苦類智忍四得俱生. 三道

得. 一離繫得. 苦類智忍與彼四得互不爲

因. 苦法智忍爲四得因. 苦法智爲三得因.

除苦法智忍得. 以加行善法勝非劣因故.

有爲法得隨法勝劣故. 苦類智六得俱生. 四

道得. 二離繫得. 苦類智與彼六得互不爲

因苦法智忍爲六得因. 苦法智爲五得因.

除苦法智忍得. 以彼劣故. 苦類智忍爲三

得因. 除前三得以彼劣故. 問不與前二道

得作因. 是事可爾彼所得劣故. 不與前離

繫得作因. 云何可爾. 彼所得最勝故. 答有

爲法得隨所得法勝劣彼所引故. 無爲法得

隨道勝劣道所引故. 彼道劣故彼得非因. 如

是乃至道類智忍二十二得俱生. 十五道得.

七離繫得. 道類智忍與彼諸得互不爲因.

苦法智忍皆與二十二得作因. 苦法智與

二十一得作因. 除苦法智忍得乃至道法

智. 但與三得作因. 謂二道得. 一離繫得. 非

前十九得因以彼劣故. 由此故說頗有前

生無法. 非後生無漏法因耶. 答有. 謂勝

於劣

苦法智忍現在前時. 修未來無量苦法智忍.

此現在忍與所修爲因. 彼是此果. 有說. 此

現在忍非所修爲因彼非此果. 以彼竟無

一刹那現在前故. 評曰. 應說此爲彼因彼

是此果. 一相續攝非劣道故. 如是乃至金剛

喩定現在前時. 修未來無量金剛喩定. 此現

在定與所修爲因彼是此果. 有說. 此現在

下      欄

定非所修因彼非此果. 以彼竟無一刹那

現在前故. 評曰. 應說此爲彼因彼是此果.

一相續攝非劣道故. 已生苦法智3忍. 與不

生苦法智忍爲因. 亦與苦法智等一切學無

學道爲因. 已生苦法智與不生苦法智爲

因. 亦與苦類智忍等. 一切學無學道爲因.

不與苦法智忍爲因. 如是乃至已生盡智.

與未生盡智爲因. 亦與後已生未生一切

無學道爲因. 不與一切學道爲因. 由此

故說頗有已生無漏法. 非未生無漏法因

耶. 答有. 謂已生苦法智. 非未生苦法智忍

因. 乃至已生盡智. 非未生金剛喩定因. 勝道

不與劣道爲因故

苦集諦是有漏彼諸得亦有漏. 滅諦是無漏.

彼諸得或有漏. 或無漏. 道諦是無漏. 彼諸得

亦無漏. 又苦集諦是善不善無記彼諸得亦

爾. 滅諦道諦是善. 彼諸得亦是善. 又苦集諦

是三界繫. 彼諸得亦爾. 滅諦是不繫. 彼諸得

或色界繫. 或無色界繫. 或不繫. 道諦是不繫.

彼諸得亦不繫. 又苦集諦是非學非無學. 彼

諸得亦爾. 滅諦是非學非無學. 彼諸得或學

或無學. 或非學非無學. 道諦是學無學. 彼諸

得亦爾. 又苦集諦是見所斷修所斷. 彼諸得

亦爾. 滅諦是不斷. 彼諸得或修所斷. 或不斷.

道諦是不斷. 彼諸得亦不斷. 又苦集諦是染

汚不染汚. 彼諸得亦爾. 滅諦道諦是不染汚.

彼諸得亦爾. 又苦集諦是有異熟. 無異熟. 彼

諸得亦爾. 滅諦是無異熟. 彼諸得或有異熟

或無異熟. 道諦是無異熟. 彼諸得亦爾. 又苦

經數:一五四五

經名:阿毘達磨大毘婆沙論卷第百五十八

頁數:八○三

上       欄

集諦是苦集諦攝. 彼諸得亦爾. 滅諦是滅諦

攝. 彼諸得是苦集道三諦攝道諦是道諦攝.

彼諸得亦爾. 所得四諦與能得得. 有如是

等諸門同異

問何地所繫法. 有幾種離繫得. 答欲界乃至

無所有處. 見修所斷法皆有三種離繫得. 謂

學無學非學非無學. 非想非非想處見所斷

法. 及前八品修所斷法. 皆有二種離繫得. 謂

學無學. 彼第九品修所斷法. 唯有一種離繫

得. 謂無學. 無學初心方初起故. 問何地所繫

法. 有幾地無漏離繫得. 或有說者. 諸離繫

得隨斷對治. 彼作是說. 欲界見修所斷法無

漏離繫得. 未至定攝. 初靜慮見修所斷法. 無

漏離繫得三地攝. 第二靜慮見修所斷法. 無

漏離繫得四地攝. 第三靜慮見修所斷法. 無

漏離繫得五地攝. 第四靜慮見修所斷法. 及

無色界見所斷法. 無漏離繫得六地攝. 空無

邊處修所斷法. 無漏離繫得七地攝. 識無邊

處修所斷法. 無漏離繫得八地攝. 無所有處

非想非非想處. 無漏離繫得九地攝. 復有說

者. 諸離繫得隨壞對治. 彼作是說. 欲色界見

修所斷法. 無漏離繫得皆六地攝. 空無邊處

見修所斷法. 無漏離繫得七地攝. 識無邊處

見修所斷法. 無漏離繫得八地攝. 無所有處.

非想非非想處. 見修所斷法. 無漏離繫得九

地攝. 有作是說. 若地有法智品道. 彼地有

欲界見修所斷法無漏離繫得. 若地有類智

品道彼有色無色界. 見修所斷法無漏離

繫得. 彼作是說. 欲界見修所斷法. 無漏離繫

中      欄

得六地攝. 色無色界見修所斷法. 無漏離繫

得九地攝. 評曰. 此中初說爲善. 諸離繫得必

由斷對治力所引起故. 問若以滅道法智.

離色無色界修所斷染時. 彼色無色界修所

斷法. 無漏離繫得. 爲法智品攝. 爲類智品

攝耶. 若法智品攝此不應理. 彼法及斷類

智所知故. 若類智品攝亦不應理. 彼斷及得

法智所證故. 有作是說. 彼離繫得類智品

攝. 問豈不彼斷及得法智所證耶. 答雖法

智所證而類智攝. 類智所知故. 有餘師說.

彼無漏離繫得法智品攝. 問豈不彼法及斷

類智所知耶. 答雖類智所知而法智攝. 法

智所證故. 評曰. 此中初說爲善. 以類智品

是彼不共決定對治故. 問聖者以世俗道

離諸地染時. 爲是曾得道未曾得道耶. 有

作是說. 是曾得道. 由此道無始時來. 串習

曾得今現在前故. 彼作是說. 聖者以世俗道.

離欲界修所斷上上品染時. 於欲界修所斷

上上品法. 得二種離繫得. 一世俗得. 二無漏

得. 世俗得是曾得. 道類無漏得是聖道類. 以

世俗道現在前時. 亦修未來無漏道故. 於

欲界見所斷上上品法. 得一種離繫得.

俗得是曾得道類不得. 無漏得先已得故

問若爾云何共對治道. 轉成不共對治. 謂此

曾得道. 先時續以欲界見修所斷諸法爲九

品斷. 今時此道唯斷欲界修所斷故. 答此道

猶名共對治道. 以此□有俱斷力故. 此見

所斷先已斷故. 今無可斷非不能斷. 是故

□名共對治道. 如離上上品. 乃至離下下

下      欄

品亦爾. 如離欲界修所斷. 乃至離無所有

處修所斷亦爾. 有餘師說. 是未曾得道. 由

此道無始時來. 未習未得唯聖所起故. 彼作

是說. 聖者以世俗道. 離欲界修所斷上上品

染時. 於欲界修所斷上上品法. 得二種離

繫得. 一世俗得. 二無漏得. 世俗得是未曾得.

道類無漏得是聖道類. 以世俗道現在前時.

亦修未來無漏道故. 於欲界見所斷上上品

法. 不得離繫得. 不得世俗得者. 未曾得道

非彼對治故. 不得無漏得者先已得故. 如

離上上品乃至離下中品亦爾. 如離欲界

修所斷八品. 離初靜慮修所斷八品. 乃至離

無所有處修所斷八品亦爾. 離欲界修所斷.

第九品解脫道時. 未來修曾得未曾得二世

俗道. 爾時於欲界修所斷法. 得三種離繫

得. 一世俗曾得得. 謂曾得道類. 二世俗未曾

得得. 謂未曾得道類. 三無漏得. 謂聖道類於

欲界見所斷法. 得二種離繫得. 除未曾得世

俗得. 問云何知第九解脫時. 能修未來曾得

未曾得二世俗道. 答以說若成就現在他心

智. 彼定成就過去他心智故. 問何故離前

八品染時. 修未曾得道. 離第九品染解脫

道時. 修曾得未曾得道耶. 答離染道異得

地亦異. 謂離染道唯未曾得. 未來所修亦未

曾得. 若得地時現離染道雖未曾得得根本

地故. 通修未來曾得未曾得道. 如離欲界

修斷第九品. 乃至離無所有處修所斷第

九品亦爾. 評曰. 應作是說. 聖者以世俗道

離諸地染時. 應言是未曾得道. 昔來未得

經數:一五四五

經名:阿毘達磨大毘婆沙論卷第百五十八

頁數:八○四

上       欄

唯聖所起故. 然於未來通修曾得未曾得

道. 所對治同故. 應作是說. 聖者以世俗道.

離欲界修所斷上上品染時. 於欲界修所斷

上上品法. 得三種離繫得. 一世俗曾得得. 謂

曾得道類. 二世俗未曾得得. 謂未曾得道類.

三無漏得. 謂聖道類. 於欲界見所斷上上品

法. 得一種離繫得. 謂曾得世俗道類. 不得未

曾得得者. 未曾得道非彼對治故. 不得無

漏得者. 先已得 故. 如離上上品. 乃至離下

下品亦爾. 如離欲界修所斷. 乃至離無所

有處修所斷亦爾. 由此故說頗有不退. 不

得果. 不轉根. 非見道現在前. 亦非異生類.

而於見所斷法得離繫得耶. 答有. 謂前所

說. 唯除離欲染第六九品時

依所說義應作是說. 頗有離繫得. 得而不

捨. 捨而不得耶. 答應作四句. 有離繫得.

得而不捨. 謂諸異生離欲界. 乃至無所有處

染時. 及諸聖者非得1果離染時. 有離繫得

捨而不得. 謂諸異生從離欲界乃至無所

有處染退時. 及諸聖者非失果退時. 若從

欲界歿生第二靜慮以上時. 從初靜慮歿

生第二靜慮以上時. 乃至從無所有處歿

生非想非非想處時. 從色無色界諸地歿

生欲界時. 有離繫得亦得亦捨. 謂進得四

沙門果時. 信勝解練根成見至時. 退法種

2性阿羅漢等. 練根成思法等時. 從離染或

種*性退. 若三若四沙門果時. 若色無色界上

地歿生下地時. 有離繫得非得非捨. 謂除

前相. 問若先離欲界五品染. 後入正性離

中      欄

生. 苦法智生時. 於先所斷見苦所斷五品法.

及今所斷見苦所斷四品法. 皆得無漏離繫

得. 乃至道法智生時. 於先所斷見道所斷五

品法. 及今所斷見道所斷四品法. 皆得無漏

離繫得. 道類智生時. 於三界見所斷法皆

得無漏離繫得. 彼先所斷欲界修所斷五品

法. 無漏離繫得何時當得. 尊者僧伽筏蘇作

如是說. 道類智時得. 以爾時名預流果. 亦

名一來向故. 彼說不然. 所以者何. 以於爾

時得預流果於一來果向道乃至未起一

刹那現前. 如何可說爲一來向. 有作是說.

起一來果加行道時得. 以是一來向所攝

故. 有餘師說. 得一來果時得. 以住第六無

間道時. 能引三界見所斷. 及欲界修所斷前

六品法. 無漏離繫得. 令起得一來果故 . 如

是說者. 從預流果決定起勝進道. 彼現前

時得. 以從下果起趣上勝進道時. 必修

先所斷上位諸結對治道故. 問頗有一刹那

頃於無漏離繫得有身作證. 而慧不見有

慧見而身不作證. 乃至作四句耶. 答有. 謂

道類智忍滅. 道類智生時. 應作四句. 有無

漏離繫得. 身作證而慧不見. 謂欲界見所斷

法無漏離繫得. 有無漏離繫得. 慧見而身

不作證. 謂色無色界修所斷法無漏離繫得.

有無漏離繫得. 身作證慧亦見. 謂色無色界

見所斷法無漏離繫得. 有無漏離繫得. 身不

作證慧亦不見. 謂欲界修所斷法無漏離繫

得. 問頗有一刹那頃於信等五根. 得而不

捨捨而不得. 乃至作四句耶. 答有. 謂聖者

下      欄

離欲界染. 住最後無間道時. 應作四句. 得

而不捨者. 謂三地世俗道. 二地無漏道所攝

信等五根. 捨而不得者. 謂欲界惡作憂根俱

生信等五根. 亦得亦捨者. 謂未至地無漏道

所攝信等五根. 捨無間道所攝. 得解脫道所

攝. 非得非捨者. 謂除前相. 問若法過去彼

得過去耶. 設得過去彼法過去耶. 答應作

四句. 有法過去. 彼得非過去. 謂過去有情

數法. 彼得在未來現在. 有得過去. 彼法非

過去. 謂過去得得未來現在有情數法. 及擇

滅非擇滅. 有法過去. 彼得亦過去. 謂過去有

情數法. 彼得在過去. 有法非過去. 彼得

亦非過去. 謂未來現在得得未來現在有情

數法. 及擇滅非擇滅. 如過去作四句. 未來

現在各作四句. 如理應知. 問若法在過去.

彼法有過去得耶. 設法有過去得. 彼法在

過去耶. 答應作四句. 有法在過去. 3彼法

無過去得. 謂過去非有情數法. 有法有過

去得. 彼法不在過去. 謂擇滅非擇滅. 及非

來現在有情數法. 有過去得. 有法在過去.

彼法亦有過去得. 謂過去有情數法. 有法非

在過去. 彼法亦非有過去得. 謂未來現在

非有情數法. 及虛空無爲幷未來現在有情

數法. 及擇滅非擇滅無過去得. 如過去作

四句. 未來現在各作四句. 如理應知. 問

若法不在過去. 彼法無過去得耶. 設法無

過去得. 彼法不在過去耶. 答應作四句. 前

第二句作此第一句. 前第一句作此第二句.

前第四句作此第三句. 前第三句作此第四

經數:一五四五

經名:阿毘達磨大毘婆沙論卷第百五十九

頁數:八○五

上       欄

句. 如前應知如過去作四句. 未來現在各

作四句. 如理應知. 問若法有得彼法有離

繫得耶. 設法有離繫得. 彼法有得耶. 答應

作四句. 有法有得彼法非有離繫得. 謂無

漏有爲法. 及擇滅非擇滅. 有法有離繫得.

彼法非有得. 謂非有情數法. 有法有得彼

法亦有離繫得. 謂有漏有情數法. 有法非

有得. 彼法亦非有離繫得. 謂虛空無爲. 問

若法無得彼法無離繫得耶. 設法無離繫

得. 彼法無得耶. 答應作四句. 前第二句作

此第一句. 前第一句作此第二句. 前第四句

作此第三句. 前第三句作此第四句. 如前

應知

問若法應修彼法得應修耶. 設法得應修

彼法應修耶. 答若法應修彼法得亦應修.

有法得應修. 彼法非應修. 謂擇滅. 問若法

應斷. 彼法得應斷耶. 設法得應斷. 彼法應

斷耶. 答若法應斷彼法得亦應斷有法得

應斷. 彼法非應斷. 謂擇滅. 一分. 及非擇滅.

問若法應厭. 彼法得應厭耶. 設法得應厭.

彼法應厭耶. 答若法應厭. 彼法得亦應厭.

有法得應厭. 彼法非應厭. 謂擇滅一分. 及

非擇滅. 問何故諸得隨所得法. 成善等性

而不成色等耶. 答善等是諸法性類. 諸法

性類可相隨轉. 色等是諸法自體. 諸法自體

無相隨義. 有說. 善等是共相可隨而轉. 色

等是自相無相隨義. 問何故諸得隨所得法

定是善等. 不隨所得法定是過去等耶. 答

所得諸法行世不定故. 能得得世亦不定. 所

中      欄

得諸法善等性定故. 能得得善等亦定. 問諸

得幾識所識. 幾智所知. 幾隨眠之所隨增

耶. 答諸得一識所識. 謂意識法界法處行蘊

攝故. 八智所知除滅智. 他心智以是有爲

不相應故. 三界五部有漏緣隨眠之所隨增.

以於得中無相應隨增故. 問諸非得幾識

所識. 幾智所知. 幾隨眠之所隨增耶. 答諸

非得一識所識. 謂意識. 亦法界法處行蘊攝

故. 七智所知. 除滅智道智他心智. 以是有

漏不相應故. 三界修所斷. 及諸遍行隨眠之

所隨增. 以非得唯修所斷故. 問頗有捨得

而不得非得耶. 答有. 謂入無餘涅槃時.

捨諸法得而不得非得所依斷故. 問頗有

諸法先起非得. 一得以去更不起非得耶.

答有. 謂諸非擇滅. 及無生智等. 一得以去乃

至無餘涅槃前□成就故. 問頗有諸法本來

有得無非得耶. 有說無. 不有得者必有非

得故. 有說. 有. 如三類智邊世俗智等. 非擇

滅法本來有得無有非得. 以彼本來定不

生故. 問如有一得能得彼法及得得亦有

一非得能捨彼法及非得非得耶. 答無. 以

非得同時無非得非得故. 以現在非得必成

就故. 問頗有法無得無非得. 彼法滅有得

有非得耶. 答有. 謂一切非有情數法

*說一切有部發智大毘婆沙論*卷第一百五

十八

下      欄

阿毘達磨大毘婆沙論卷第一百

五十九

五百大阿羅漢等造

*三藏法師玄□奉  詔譯

定蘊第七中得納息第一之三

諸法善無色起. 彼法善心俱耶. 乃至廣說. 問

何故作此論. 答欲止說無相應法無生老住

滅無退者意. 及欲顯說自宗正理相應法故

而作斯論. 問何故此中1唯問無色起不問

色耶. 答彼作論者意欲爾故. 隨彼意欲而

作此論. 但不違法相便不應責. 有說. 若

法一切界. 一切地. 一切部. 一切心中可得

者. 此中問之. 色法非一切界. 乃至非一切

心中可得故. 2此不問. 有說. 若法多分是心

俱有. 由心力生隨心而轉. 此中則問. 色法

多分非心俱有. 非心力生. 非隨心轉. 如苦

法智忍時有九十八隨眠得起. 然彼諸得非

忍俱有. 非忍力生. 非隨忍轉. 雖與忍俱

同無色法尙不說. 彼與忍心俱. 肉諸色法

是故不問. 此中所說無色法起善等心俱者.

要是彼心勢力所引. 諸無色法

諸法善無色起. 彼法善心俱耶. 答諸法善無

色起. 彼法或善心俱. 或不善心俱. 或無記心

俱. 云何善心俱. 答諸法彼心相應. 彼心俱有.

善無色彼心相應. 善無色者. 謂善心所法. 彼

心俱有. 善無色者. 謂彼法生老住無常. 此中

亦有同類得起略故不說. 3彼應准知. 云何

經數:一五四五

經名:阿毘達磨大毘婆沙論卷第百五十九

頁數:八○六

上       欄

不善心俱. 答1如不善心. 若退若生. 善法得

起不善心退. 善得起者. 謂諸聖者已離欲染.

若起欲界下下下中二品纏退時. 彼心與一

來果及勝果道. 幷善惡作憂根俱生品四蘊

諸得俱起. 若起下上品纏退時. 猶能護加

行者. 彼心亦與如前善得俱起. 其有不能

護加行者. 除一來勝果道. 彼心與餘如前

善得俱起. 問此中云何名護加行不護加行

耶. 答2令於修斷彼加行有能護煩惱勢力

現在前3時. 有不能護故. 若起中下乃至上

中五品纏退時. 彼心與預流果. 及勝果道.

幷善惡作憂根俱生品四蘊諸得俱起. 若起

上上品纏退時. 猶能護加行者. 彼心亦與

如前善得俱起. 其有不能護加行者. 除

預流勝果道. 彼心與餘如前善得俱起. 若一

來者前六品纏隨起何退. 除善惡作無憂根俱

生品得. 彼心隨其所應與餘如前善得俱

起. 若諸異生已離欲染. 隨起何品不善纏

退時. 彼心與善惡作憂根俱生品四蘊諸得

俱起. 不善心生善得起者. 謂從色無色界歿

生欲界. 以不善心結生時. 彼心與欲界生

得善四蘊諸得俱起. 有說. 彼心亦有與一

分聞思所成四蘊諸得俱起. 云何無記心俱.

答如無記心若退若生. 善法得起. 無記心退

善得起者. 謂阿羅漢退勝根住劣根時. 彼

無記心與劣根品善得俱起. 學退勝種性.

住劣種*性亦爾若阿羅漢起非想非非想

處纏退時. 彼心與不還果及勝果道. 幷非想

非非想處順退分諸得俱起. 如是乃至起初

中      欄

靜慮後八品纏退時. 彼心與不還果. 及勝果

道. 幷初靜慮順退分諸得俱起. 若起初靜

慮4上上品纏退時. 猶能謂加行者. 彼心亦

與如前善得俱起. 其有不能護加行者.

除不還勝果道. 彼心與餘如前善得俱起.

若不還者及諸異生. 已離無所有處染. 起無

所有處纏退時. 彼心與無所有處順退分諸

得俱起. 如是乃 至起初靜慮纏退時. 彼心

與初靜慮順退分 諸得俱起. 如已離無所有

處染. 若已離識處染. 乃至已離初靜慮染.

應知亦爾. 若諸異生已離欲染. 起欲界有

身見邊執見纏退時. 彼心與善惡作憂根俱

生品四蘊諸得俱起. 無記心生善得起者. 謂

無色界上地歿生下地時. 彼心與彼地善四

蘊諸得俱起. 若從無色界. 及上靜慮地歿.

生下諸靜慮地時. 彼心與彼地善五蘊諸

得俱起. 若從色無色界歿生欲界. 以有身

見邊執見結生時. 彼心與欲界生得善四蘊

諸得俱起. 有說. 彼心亦有與一分聞思所

成諸得俱起. 若從欲界歿生上二界. 及上

二界下地歿生上地時. 彼心與彼地生得善

四蘊諸得. 俱起

設法善心俱起. 彼法善無色耶. 答諸法善心

俱起. 彼法或善無色. 或無記無色. 云何善無

色. 答諸法彼心相應. 彼心俱有善無色. 義如

前釋. 云何無記無色. 答如善心勝進. 無記法

得起. 及住善心無記諸根長養大種增益. 彼

法得生老住無常. 善心勝進無記得起者. 謂

離欲染第九無間道滅. 解脫道起時. 彼心

下      欄

與初靜慮果. 無記通果心品諸得俱起. 乃至

離第三靜慮染. 第九無間道滅. 解脫道起時.

彼心與第四靜慮果. 無記通果心品諸得俱

起. 金剛喩定滅. 盡智起時. 彼心與隨所應靜

慮果. 無記通果心品諸得俱起. 已離欲染.

信勝解練根作見至加行道時. 有說. 及解

脫道時. 彼心與隨所應靜慮果. 無記通果心

品諸得俱起. 時解脫阿羅漢練根作不動.

依未至定乃至第四靜慮. 加行道時彼心與

隨所應靜慮果. 無記通果心品諸得俱起. 及

依一切地第九解脫道時. 彼心與四靜慮

果. 無記通果心品諸得俱起. 引發五通諸加

行道五無間道. 三解脫道時. 雜修靜慮初後

無間解脫道時. 起四無量. 初三解脫. 八勝

處. 前八遍處時. 起無□解. 及依未至定. 乃

至第四靜慮增長時起無諍願智邊際定. 及

增長時依未至定乃至第四靜慮起空空無

願無願無相無相等諸功德及增長時彼心

與隨所應靜慮果. 無記通果心品諸得俱起.

及住善心乃至彼法得生老住無常者. 謂生

欲色界善心流注久相續起時. 諸根大種長

養增益彼心. 與彼得四相俱起. 諸根長養

大種增益. 問答解釋如大種蘊

諸法不善無色起彼法不善心俱耶. 答諸法

不善無色起. 彼法或不善心俱. 或無記心俱.

云何不善心俱. 答諸法彼心相應. 彼心俱有

不善無色. 義如前釋. 云何無記心俱. 答如

無記心若退若生不善法得起無記心退不

善得起者. 謂諸異生已離欲染. 起欲界有身

經數:一五四五

經名:阿毘達磨大毘婆沙論卷第百五十九

頁數:八○七

上       欄

見邊執見纏退時. 彼心與見修所斷. 不善四

蘊諸得俱起. 無記心生不善得起者. 謂從色

無色界歿生欲界. 以有身見邊執見結生

時. 彼心與見修所斷不善四蘊諸得俱起

設法不善心俱起. 彼法不善無色耶. 答諸法

不善心俱起. 彼法或不善無色. 或善無色. 或

無記無色. 云何不善無色. 答諸法彼心相應.

彼心俱有不善無色. 義如前釋. 云何善無色.

答如不善心若退若生善法得起. 此如前善

無色起不善心俱釋. 云何無記無色. 答如不

善心若退若生. 無記法得起及住不善心無

記諸根長養大種增益. 彼法得生老住無常.

不善心退無記得起者. 謂阿羅漢起欲界纏

退時. 彼心與上八地修所斷無記四蘊諸得

俱起. 諸不還者. 若已離無所有處染. 起欲

界纏退時. 彼心與七地修所斷無記四蘊諸

得俱起. 乃至若已離初靜慮染. 未離第二

靜慮染. 起欲界纏退時. 彼心與一地修所

斷無記四蘊諸得俱起. 諸異生類若已離無

所有處染. 起不善纏退時. 彼心與七地見

修所斷. 及欲界見所斷. 無記四蘊諸得俱起.

乃至若已離初靜慮染. 未離第二靜慮染.

起不善纏退時. 彼心與一地見修所斷. 及

欲界見所斷. 無記四蘊諸得俱起. 若已離欲

界染. 未離初靜慮染. 起不善纏退時. 彼心

與欲界見所斷無記四蘊諸得俱起. 不善心

生無記得起者. 謂非想非非想處歿生欲界.

以不善心結生時. 彼心與七地見修所斷. 及

欲界見所斷無記四蘊. 修所斷無記色行二

中      欄

蘊諸得俱起. 有說. 亦與欲界修所斷. 無記

心心所諸得俱起. 謂善串習威儀路工巧處

四蘊. 乃至初靜慮歿生欲界. 以不善心結生

時. 彼心與欲界見所斷無記四蘊. 修所斷無

記色行二蘊諸得俱起. 有說. 亦與欲界修

所斷無記心心所諸得俱起. 如前說. 及住

不善心. 乃至彼法得生老住無常者. 謂諸異

生三十四隨眠. 聖者四隨眠隨一流注久相

續起時. 諸根大種長養增益. 彼心與彼得四

相俱起. 餘如前說

諸法無記無色起. 彼法無記心俱耶. 答諸法

無記無色起. 彼法或無記心俱. 或善心俱. 或

不善心俱. 云何無記心俱. 答諸法彼心相應.

彼心俱有無記無色. 義如前釋. 云何善心俱.

答如善心勝進無記法得起. 及住善心無記

諸根長養大種增益. 彼法得生老住無常. 此

如前善心俱起無記無色釋. 云何不善心俱.

答如不善心若退若生無記法得起. 及住不

善心. 無記諸根長養大種增益. 彼法得生老

住無常. 此如前不善心俱起無記無色釋. 設

法無記心俱起. 彼法無記無色耶. 答諸法無

記心俱起. 彼法或無記無色或善無色. 或不

善無色. 云何無記無色. 答諸法彼心相應. 彼

心俱有無記無色. 義如前釋. 云何善無色.

答如無記心若退若生善法得起. 此如前善

無色起無記心俱釋. 云何不善無色. 答如無

記心若退若生不善法得起. 此如前不善無

色起無記心俱釋. 諸法欲界無色起彼法欲

界心俱耶. 答諸法欲界無色起. 彼法或欲界

下      欄

心俱. 或色界心俱. 或無色界心俱. 或不繫心

俱. 云何欲界心俱. 答諸法彼心相應彼心俱

有. 欲界無色彼心相應. 欲界無色者. 謂欲界

心所法彼心俱有. 欲界無色者. 謂彼法 生老

住無常. 此中亦有同類得起. 略故不說. 云

何色界心俱. 答如色界心若生若勝進欲界

法得起. 及住色界心欲界諸根長養大種增

益. 彼法得生老住無常. 色界心生欲界得起

者. 謂無色界歿. 若生第四靜慮時. 彼心與

第四靜慮果. 欲界通果心品諸得俱起. 乃至

若生初靜慮時. 彼心與初靜慮果. 欲界通

果心品諸得俱起. 如無色界歿生色界. 上

地歿生下地亦爾. 色界心勝進欲界得起者.

謂以世俗道離欲界染. 第九無間道滅. 解

脫道起時. 彼心與初靜慮果. 欲界通果心品

諸得俱起. 乃至以世俗道離第三靜慮染.

第九無間道滅. 解脫道起時. 彼心與第四靜

慮果. 欲界通果心品諸得俱起. 已離欲染

信勝解練根作見至. 世俗加行道時. 彼心與

隨所應靜慮果. 欲界通果心品諸得俱起. 依

未至定. 乃至第四靜慮. 時解脫阿羅漢練根

作不動. 世俗加行道時. 彼心與隨所應靜慮

果. 欲界通果心品諸得俱起. 引發五通諸加

行道. 五無間道. 二解脫道. 及世俗他心智通.

解脫道時. 雜修靜慮中間心時起四無量. 初

三解脫. 八勝處前八遍處時起無□解及依

未至定乃 至第四靜慮. 世俗無□解增長時

起無諍願智邊際定. 及增長時依未至定乃

至第四靜慮. 起空空無願無願無相無相等

經數:一五四五

經名:阿毘達磨大毘婆沙論卷第百五十九

頁數:八○八

上       欄

世俗諸功德. 及增長時彼心與隨所應靜慮

果. 欲界通果心品諸得俱起. 及住色界心.

乃至彼法得生老住無常者. 謂生欲界入色

界定時. 諸根大種長養增益. 彼心與彼得四

相俱起. 云何無色界心俱. 答如住無色界

心. 欲界諸根長養大種增益. 彼法得1生老住

無常. 謂生欲界入無色界定時. 諸根大種

長養增益彼心與彼得四相俱起. 云何不繫

心俱. 答如不繫心勝進欲界法得起. 及住不

繫心欲界諸根長養大種增益. 彼法得生老

住無常. 不繫心勝進欲界法得起者. 謂住見

道三類智時. 彼心與苦集滅2二現觀邊. 所

修欲界世俗智品諸得俱起. 以無漏道離欲

界染. 第九無間道滅. 解脫道起時. 彼心與初

靜慮果. 欲界通果心品諸得俱起. 乃至以無

漏道離第三靜慮染. 第九無間道滅. 解脫道

起時. 彼心與第四靜慮果. 欲界通果心品 諸

得俱起. 金剛喩定滅. 盡智起時. 彼心與隨

所應靜慮果. 欲界通果心品諸得. 及爾時所

得欲界善法諸得俱起. 已離欲染. 信勝解練

根作見至. 無漏加行道時. 有說. 及解脫道

時. 彼心與隨所應靜慮果. 欲界通果心品諸

得俱起. 時解脫阿羅漢練根作不動. 依未

至定乃至第四靜慮無漏加行道時. 彼心與

隨所應靜慮果. 欲界通果心品諸得俱起. 依

一切地第九解脫道時. 彼心與四靜慮果.

欲界通果心品諸得. 及爾時所得欲界善法

諸得俱起. 起無漏他心智通時. 雜修靜慮

初後心時. 依未至定乃至第四靜慮無漏無

中      欄

□解等增長時. 彼心與隨所應靜慮果. 欲界

通果心品諸得俱起及住不繫心. 乃至彼法

得生老住無常者. 謂生欲界入無漏未至乃

至無所有處定時. 諸根大種長養增益. 彼心

與彼得四相俱起. 設法欲界心俱起. 彼法欲

界無色耶. 答諸法欲界心俱起. 彼法或欲界

無色. 或色界無色. 或無色界無色. 或不繫無

色. 云何欲界無色. 答諸法彼心相應彼心俱

有. 欲界無色義如前釋. 云何色界無色. 答

如欲界心. 若退若生色界法得起. 欲界心退

色界得起者. 謂諸聖者已離色染. 起欲界纏

退時. 彼心與色界四地修所斷法諸得俱

起. 乃 至已離初靜慮染. 未離第二靜慮染.

起欲界纏退時. 彼心與色界一地. 修所斷

法諸得俱起. 若諸異生已離色染. 起欲界

纏退時. 彼心與色界四地見修所斷法諸得

俱起. 乃至已離初靜慮染. 未離第二靜慮

染. 起欲界纏退時. 彼心與色界一地見修

所斷法諸得俱起. 欲界心生色界得起者. 謂

從無色界歿生欲界時. 彼心與色界四地.

見修所斷法諸得俱起. 乃至從第二靜慮歿

生欲界時. 彼心與色界一地. 見修所斷法

諸得俱起. 云何無色界無色. 答如欲界心

若退若生無色界法得起. 欲界心退無色界

得起者. 謂阿羅漢起欲界纏退時. 彼心與

無色界四地修所斷法諸得俱起. 若不還者

已離無所有處染. 起欲界纏退時. 彼心與

無色界三地. 修所斷法諸得俱起. 乃至已離

空無邊處染. 未離識無邊處染. 起欲界纏

下      欄

退時. 彼心與無色界一地. 修所斷法諸得

俱起. 若諸異生已離無所有處染. 起欲界纏

退時. 彼心與無色界三地. 見修所斷法諸

得俱起. 乃至已離空無邊處染. 未離識無

邊處染. 起欲界纏退時. 彼心與無色界一

地. 見修所斷法諸得俱起. 欲界心生無色界

得起者. 謂從非想非非想處歿生欲界時.

彼心與無色界三地. 見修所斷法諸得俱起.

乃至從識無邊處歿生欲界時. 彼心與無

色界一地. 見修所斷法諸得俱起. 云何不繫

無色. 答如欲界心退不繫法得起. 謂阿羅漢

退勝根住劣根時. 彼欲界心與劣根品不

繫得俱起. 學退勝種性住劣種*性亦爾.

若諸聖者已離欲染. 起欲界下下下中二品

纏退時. 彼心與一來果及勝果道諸得俱

起. 若起下上品纏退時. 猶能護加行者. 彼

心亦與如前諸不繫得俱起. 其有不能護

加行者. 彼心唯與一來果諸得俱起. 若起

中下乃至上中五品纏退時. 彼心與預流果

乃勝果道諸得俱起. 若起上上品纏退時.

猶能護加行者. 彼心亦與如前諸不繫得

俱起. 其有不能護加行者. 彼心唯與預流

果諸得俱起. 若一來者前六品纏隨起何退.

彼心隨應亦與如前諸不繫得俱起. 問欲

界心勝進不繫法得亦起. 如或由施. 或由

戒. 或由聞. 或由思故. 令於惡趣等得非

擇滅. 此中何故不說. 有說. 應說而不說者.

當知此義有餘. 如是說者. 非擇滅雖不繫.

而彼得非不繫. 此中說不繫得起是故不

經數:一五四五

經名:阿毘達磨大毘婆沙論卷第百五十九

頁數:八○九

上       欄

說

諸法色界無色起. 彼法色界心俱耶. 答 諸法

色界無色起. 彼法或色界心俱. 或欲界心

俱. 或無色界心俱. 或不繫心俱. 云何色界

心俱. 答諸法彼心相應彼心俱有. 色界無

色義如前釋. 云何欲界心俱. 答如欲界心

若退若生. 色界法得起. 此如前欲界心俱

起色界無色說. 云何無色界心俱. 答如住

無色界心. 色界諸根長養大種增益. 彼法

得生老住無常. 謂生色界入無色界定時.

諸根大種長養增益. 彼心與彼得四相俱起.

云何不繫心俱. 答如不繫心勝進色界法得

起. 及住不繫心. 色界諸根長養大種增益.

彼法得生老住無常. 不繫心勝進色界得起

者. 謂住見道三類智時. 彼心與1苦集滅

三現觀邊所修色界世俗智品諸得俱起. 以

無漏道離欲界染. 若無漏爲加行. 諸加

行道九無間道. 九解脫道時. 彼心與未來

所修色界道謂得俱起. 第九解脫道時. 亦與

初靜慮果. 色界通果心品諸得俱起. 以無漏

道離初靜慮. 乃至第三靜慮染時. 若無漏

爲加行. 諸加行道九無間道. 九解脫時. 彼

心與未來所修色界道諸得俱起. 最後解脫

道時. 亦與第二靜慮乃至第四靜慮果. 色界

通果心品諸得俱起. 以無漏道離第四靜慮

染. 及依未至定. 乃至第四靜慮. 離空無邊

處乃至非想非非想處染. 若無漏爲加行諸

加行道時. 彼心與未來所修色界道諸得俱

起. 金剛喩定滅. 盡智起時. 彼心與爾時所得

中      欄

色界善諸得俱起. 亦與隨所應靜慮. 色界

通果心品諸得俱起. 起離欲染信勝解練

根作見至. 若無漏爲加行彼加行道時. 有

說. 及解脫道時. 彼心與未來所修色界道諸

得俱起. 已離欲染信勝解練根作見至. 若

無漏爲加行彼加行道時. 有說. 及解脫道

時. 彼心與未來所修色界道諸得. 及隨所應

靜慮果. 色界通果心品諸得俱起. 時解脫阿

羅漢練根作不動. 依未至定乃至第四靜慮

無漏加行道時. 彼心與未來所修色界道諸

得. 及隨所應靜慮果. 色界通果心品諸得俱

起. 依一切地第九解脫道時. 彼心與爾時

所得色界善諸得. 及四靜慮果. 色界通果心

品諸得俱起. 2起無漏他心智通時. 雜修靜

慮初後心時. 依未至定. 乃至第四靜慮無漏.

無□解增長時. 卽依彼諸地起無漏念住

時. 彼心與未來所修色界道諸得. 及隨所應

靜慮果. 色界通果心品諸得俱起. 及住不繫

心. 乃至彼3法得生老住無常者. 謂生色界

入無漏未至. 乃至無所有處定時. 諸根大種

長養增益. 彼心與彼得四相俱起. 設法色界

心俱起. 彼法色界無色耶. 答諸法色界心俱

起. 彼法或色界無色. 或欲界無色. 或無色界

無色. 或不繫無色. 云何色界無色. 答諸法彼

心相應. 彼心俱有色界無色義如前釋. 云何

欲界無色. 答如色界心若生若勝進. 欲界法

得起. 及住色界心欲界. 諸根長養大種增

益. 彼法得生老住無常. 此如前欲界無色起

色界心俱釋. 云何無色界無色. 答如色界心

下      欄

若退若生. 無色界法得起. 色界心退無色界

得起者. 謂阿羅漢起色界纏退時. 彼心與

無色界四地. 修所斷法諸得俱起. 諸不還者

已離無所有處染. 起色界纏退時. 彼心與

無色界三地. 修所斷法諸得俱起. 乃至已離

空無邊處染. 未離識無邊處染. 起色界纏

退時. 彼心與無色界一地. 4見修所斷法諸

得俱起. 若諸異生已離無所有處染. 起色

界纏退時. 彼心與無色界三地. 見修所斷法

諸得俱起. 5乃至已離空無邊處染. 未離識

無邊處染. 起色界纏退時. 彼心與無色界

一地. 見修所斷法諸得俱起. 色界心生無色

界得起者. 謂從非想非非想處歿生色界

時. 彼心與無色界三地. 見修所斷法諸得俱

起. 乃至識無邊處歿生色界時. 彼心與無

色界一地. 見修所斷法諸得俱起. 云何不繫

無色. 答如色界心若退若勝進. 不繫法得起.

色界心退不繫得起者. 謂阿羅漢起色界纏

退時. 彼心與不還果. 及勝果道諸得俱起.

色界心勝進不繫得起者. 謂諸聖者以世俗

道離欲界乃至第三靜慮染. 若世俗爲加

行. 一切加行無間解脫道時. 彼心與未來所

修不繫法諸得俱起. 依未至定乃至第四靜

慮. 離第四靜慮乃至非想非非想處染. 若世

俗爲加行. 諸加行道時. 彼心與未來所修不

繫法諸得俱起. 信勝解練根作見至. 及依

未至定乃至第四靜慮. 時解脫阿羅漢練根

作不動. 若世俗爲加行. 諸加行道時. 彼

心與未來所修不繫法諸得俱起. 若諸聖者

經數:一五四五

經名:阿毘達磨大毘婆沙論卷第百六十

頁數:八一○

上       欄

引發諸通諸加行道. 五無間道二解脫道. 及

世俗他心智通. 解脫道時. 雜修靜慮中間心

時. 若諸聖者起四無量. 初三解脫. 八勝處前

八遍處時. 起無□解及依未至定乃至第

四靜慮. 世俗無□解增長時起無諍願智. 邊

際定及增長時. 依未至定乃至第四靜慮.

起空空無願無願無相無相時. 及聖者卽依

彼地. 起不淨觀. 持息念. 世俗念住等諸功

德. 及增長時. 彼心與未來所修不繫法諸得

俱起. 問色界心生時不繫法得亦起. 如無色

界歿生第四靜慮時. 彼心與第三靜慮滿見修

所斷蘊擇滅得俱起. 乃至上地歿生初靜慮

時. 彼心與欲界見修所斷蘊擇滅得俱起. 此

中何故不說. 答有說. 應說而不說者當知

此義有餘. 如是說者. 爾時所得擇滅雖

不繫而1彼諸得是色界繫. 非不繫是故不

說

*說一切有部發智大毘婆沙論*卷第一百五

十九

阿毘達磨大毘婆沙論卷第一百

六十

五百大阿羅漢等造

*三藏法師玄□奉   詔譯

定蘊第七中得納息第一之四

諸法無色界無色起. 彼法無色界心俱耶. 答

諸法無色界無色起. 彼法或無色界心俱. 或

中      欄

欲界心俱. 或色界心俱. 或不繫心俱. 云何

無色界心俱. 答諸法彼心相應. 彼心俱有無

色界無色義. 如前釋. 云何欲界心俱. 答如

欲界心若退若生. 無色界法得起. 此如前欲

界心俱起無色界無色釋. 云何色界心俱. 答

如色界心若退若生. 無色界法得起. 此如前

色界心俱起無色界無色釋. 云何不繫心俱.

答如不繫心勝進. 無色界法得起. 謂以無漏

道離第四靜慮染. 九無間道. 九解脫道時.

彼心與未來所修無色界道諸得俱起. 以無

漏道離空無邊處. 乃至無所有處染. 若無漏

爲加行. 諸加行道. 九無間道. 九解脫道時.

彼心與未來所修無色界道諸得俱起. 此是

總說. 於中若依未至定. 乃至第四靜慮. 離

下三無色染者. 除加行道. 依下三無色離

非想非非想處染. 若無漏爲加行. 彼加行道

時. 彼心與未來所修無色界道諸得俱起. 及

依一切地. 離非想非非想處染. 最後解脫道

盡智起時. 彼心與爾時所得無色界善諸得

俱起. 時解脫阿羅漢練根作不動. 若依三

無色. 無漏爲加行. 彼加行道時. 彼心與未

來所修無色界道諸得俱起. 及依一切地最

後解脫道時. 彼心與爾時所得無色界善諸

得俱起. 起無漏解脫時. 依無色定無漏無

□解增長時. 起無色無漏念住時. 彼心與

未來所修無色界道諸得俱起. 設法無色界

心俱起. 彼法無色界無色耶. 答諸法無色界

心俱起. 彼法或無色界無色. 或欲界無色. 或

色界無色. 或不繫無色. 云何無色界無色. 答

下       欄

諸法彼心相應. 彼心俱有無色界無色義如

前釋. 云何欲界無色. 答如住無色界心. 欲

界諸根長養大種增益. 彼法得生老住無常.

此如前欲界無色起無色界心俱釋. 云何色

界無色. 答如住無色界心. 色界諸根長養大

種增益. 彼法得生老住無常. 此如前色界無

色起無色界心俱釋. 云何不繫無色. 答如

無色界心若退若勝進. 不繫法得起. 無色界

心退不繫得起者. 謂阿羅漢起無色界纏退

時. 彼心與不還果及勝果道諸得俱起. 無色

界心勝進不繫得起者. 謂諸聖者以世俗道.

離第四靜慮染. 若空無邊處2近分爲加行.

彼加行道. 九無間道. 九解脫道時. 及聖者以

世俗道. 離下三無色染. 若世俗爲加行. 一

切加行無間解脫道時. 幷依無色定離非想

非非想處染. 若世俗爲加行. 彼加行道時. 彼

心與未來所修不繫法諸得俱起. 時解脫阿

羅漢練根作不動. 依無色定. 若世俗爲加

行. 彼加行道時. 若聖者起無色有漏解脫二

遍處時. 依無色定有漏無□解增長時. 依

無色定起世俗念. 住空空無願無願無相無

相時. 起入滅定想微細心時. 彼心與未來

所修不繫法諸得俱起. 問無色界心生時. 不

繫法得亦起. 如無色界上地歿生下地時.

彼心與所生次下地見修所斷諸染擇滅得

俱起. 此中何故不說. 有說. 應說而不說者

當知此義有餘. 如是說者. 爾時所得擇滅

雖不繫. 而得是無色界繫非不繫. 是故不

說